Aviva Burjassot reparteix bosses de paper amb el lèxic de la fruita i la verdura en valencià
2025-07-24

L’Ajuntament de Burjassot, a través de l’Agència de Promoció del Valencià, Aviva, dirigida per la regidora Maria Viu, ha llançat una nova campanya de promoció del valencià que consisteix a repartir a les fruiteries i verdureries de Burjassot bosses de paper on ficar els aliments.

El fet que siguen bosses de paper fa que tinguen una doble funció perquè, a més de voler fer conéixer el lèxic de la fruita i la verdura en valencià, implica un compromís amb el medi ambient, ja que així es redueix l’ús de bosses de plàstic.

La iniciativa s’ha portat a terme amb la col·laboració de la Regidoria de Promoció Econòmica, dirigida per Roc Senent, i ha estat impulsada per la Diputació de València. A més, cal destacar Carlos Sáez, Kimo, l’il·lustrador de les bosses.

Algunes fruiteries i verdureries de Burjassot ja tenen les bosses de paper, en el cas de no tenir-les encara, es poden arreplegar en CEMEF o posant-se en contacte amb Aviva al correu aviva@ayto-burjassot.es.